**ZMLUVA O DIELO č………….**

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov

(ďalej len *,,zmluva“*)

medzi zmluvnými stranami:

**Zhotoviteľ:**

**Názov:**

Sídlo:

IČO:

DIČ:

Zapísaný v:

Štatutárny orgán:

Zodpovedná osoba:

email:

Bankové spojenie:

IBAN:

(ďalej len *„Zhotoviteľ“*)

a

**Objednávateľ:**

**Názov: *OZ Malokarpatský región***

Sídlo: **Hlavna 168, 900 89 Častá**

IČO: ***42364892***

DIČ: **2120078928**

Štatutárny orgán: ***Ing. Ivan Patoprstý***

email: **info@malokarpatskyregion.sk**

Bankové spojenie: **Slovenská sporiteľňa a.s**

IBAN: **SK23 0900 0000 0051 6911 6300**

(ďalej len *„Objednávateľ“*)

(Objednávateľ a Zhotoviteľ ďalej spolu aj len *,,Zmluvné strany“*)

**I.**

**Úvodné ustanovenia**

1. Účelom tejto zmluvy je úprava vzájomných práv a povinností Zmluvných strán pri vytvorení a dodaní diela špecifikovaného v zmluve Objednávateľovi za podmienok stanovených touto zmluvou a za dojednanú odplatu pre Zhotoviteľa.

2. Objednávateľ má záujem o propagáciu obcí na území MAS Malokarpatský región v **rámci projektu „Činnosť a aktivity MAS“, kód projektu NFP309190Q920** prostredníctvom vytvorenia 3D virtuálnych prehliadok na území Malokarpatského regiónu .

3. Zhotoviteľ má záujem za dojednanú odplatu vykonať dielo pre Objednávateľa.

4. Zmluvné strany prehlasujú, že sú spôsobilé túto zmluvu uzatvoriť a riadne plniť záväzky v nej obsiahnuté.

**II.**

**Predmet zmluvy**

1. Predmetom tejto zmluvy je záväzok Zhotoviteľa dodať pre Objednávateľa dielo s názvom: ***„Propagácia územia MAS prostredníctvom prezentácií vo virtuálnom priestore*“.**

2. V rámci tejto zmluvy o dielo budú vytvorené virtuálne prehliadky objektov definovaných v prílohe č. 1 tejto zmluvy, ktorá je totožná so špecifikáciou zákazky.

3. Zhotoviteľ vykoná pre Objednávateľa dielo vo vlastnom mene, na vlastnú zodpovednosť a za podmienok dojednaných v tejto zmluve.

4. Objednávateľ sa zaväzuje dielo od Zhotoviteľa prevziať v dohodnutom termíne, zaplatiť za dielo dohodnutú cenu a poskytnúť Zhotoviteľovi všetku potrebnú súčinnosť pre plnenie tejto zmluvy.

**III.**

**Termín plnenia**

1. Zhotoviteľ sa zaväzuje vykonať dielo v lehote do 3 mesiacov od nadobudnutia účinnosti tejto zmluvy.

2. Výsledkom činnosti Zhotoviteľa budú virtuálne prehliadky z územia Malokarpatského regiónu  umiestnené

v Google Maps.

**IV.**

**Cena diela a platobné podmienky**

1. Cena za vykonanie diela Zhotoviteľom je určená na základe prieskumu trhu v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 platným v čase zadávania zákazky- **celková výška zákazky je ……….,- EUR** (slovom ………………………….. eur).

Bližšia špecifikácia rozsahu diela je definovaná v prílohe č. 1, ktorá tvorí nedeliteľnú súčasť tejto zmluvy.

2. Cena za vykonanie diela podľa podmienok tejto zmluvy je stanovená na základe počtu virtuálnych bodov virtuálnych prehliadok, ktoré sú určené v prílohe č. 1.

3. Objednávateľ sa zaväzuje uhradiť Zhotoviteľovi cenu za vykonanie diela v dvoch rovnakých splátkach na základe faktúr vystavených Zhotoviteľom v lehote do 14 dní odo dňa ich vystavenia, pričom prvá faktúra bude vystavená po realizácii polovice fotografických prác a druhá faktúra po dokončení fotografických prác Zhotoviteľom.

4. Faktúry vystavené Zhotoviteľom musia obsahovať povinné náležitosti daňového dokladu a to: označenie faktúry a jej číslo, názov a sídlo zmluvných strán, IČO, DIČ, číslo zmluvy, opis vykonaného diela a deň odovzdania diela, deň vystavenia a odoslania faktúry, deň splatnosti faktúry, označenie bankového spojenia zhotoviteľa a číslo účtu, podpis oprávnenej osoby, názov projektu a Kód projektu podľa pokynov objednávateľa.

5. Objednávateľ zaplatí Zhotoviteľovi dohodnutú odmenu bezhotovostným prevodom na bankový účet Zhotoviteľa uvedený v záhlaví tejto zmluvy. Odmena sa považuje za uhradenú jej pripísaním na účet Zhotoviteľa. Zmenu bankových údajov v priebehu trvania tejto zmluvy Zhotoviteľ oznámi Objednávateľovi písomne alebo na e-mailovú adresu uvedenú v záhlaví tejto zmluvy.

**V.**

**Práva a povinnosti Zmluvných strán**

1. Objednávateľ je povinný poskytovať Zhotoviteľovi súčinnosť potrebnú pre plnenie predmetu tejto zmluvy a to hlavne sprístupniť všetky priestory a objekty, ktoré majú byť predmetom diela.

2. Objednávateľ sa zaväzuje dokončené dielo prevziať a za dielo zaplatiť Zhotoviteľovi dojednanú cenu podľa článku IV. tejto zmluvy.

3. Zhotoviteľ sa zaväzuje, že vykoná dielo s odbornou starostlivosťou riadne a včas podľa tejto zmluvy.

4. Zhotoviteľ nezodpovedá za omeškanie s plnením povinností podľa tejto zmluvy v prípadoch výskytu okolností vyššej moci, okolností vylučujúcich zodpovednosť, ak omeškanie bolo spôsobené porušením povinností Objednávateľa, jeho zamestnancov alebo poverených zástupcov, alebo neposkytnutím potrebnej súčinnosti zo strany Objednávateľa. V takýchto prípadoch sa lehota na plnenie povinností Zhotoviteľa primerane predlžuje o čas trvania týchto prekážok.

6. Zhotoviteľ nezodpovedá za nemožnosť dokončenia diela alebo za vady diela spôsobené nevhodnými podkladmi alebo pokynmi Objednávateľa, ak Zhotoviteľ na ich nevhodnú povahu Objednávateľa upozornil a Objednávateľ na ich použití pri vykonaní diela trval. Ak nevhodné podklady alebo pokyny prekážajú v riadnom vykonávaní diela, je Zhotoviteľ oprávnený jeho vykonávanie v nevyhnutnom rozsahu prerušiť do doby poskytnutia nezávadných podkladov alebo pokynov alebo do písomného oznámenia Objednávateľa, že na vykonaní diela trvá. O dobu, po ktorú bolo potrebné vykonávanie diela prerušiť, sa predlžuje lehota na jeho dokončenie.

7. Zhotoviteľ vytvorí virtuálne body v častiach interiérov a exteriérov priestorov Objednávateľa, ktoré

Objednávateľ vybral ako vhodné pre virtuálne prehliadky s umiestnením na Google Maps a ktorých počet je uvedený v prílohe č. 1. tejto zmluvy.

8. Zhotoviteľ zabezpečí, že virtuálne body splnia technické požiadavky pre umiestnenie virtuálnej prehliadky na Google Maps.

9. Zhotoviteľ nahrá virtuálne body na servery spoločnosti Google pre spracovanie a použitie v súlade s

podmienkami uvedenými nižšie podľa článku VI.

10.Zmluvné strany súhlasia, aby oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**VI.**

**Zmluvné podmienky týkajúce sa nahrávania a spracovania virtuálnych bodov pre umiestnenie na serveroch spoločnosti Google**

1. Objednávateľ súhlasí s tým, že sa bude nahrávanie, spracovanie a použitie virtuálnych bodov riadiť štandardnými online zmluvnými podmienkami spoločnosti Google pre takéto virtuálne body (www.google.com/intl/cs-cz/policies/terms), prípadne dodatočnými zmluvnými podmienkami, ktoré môže spoločnosť Google stanoviť.

2. Objednávateľ týmto udeľuje Zhotoviteľovi oprávnenie nahrať virtuálne body na servery Google menom

Objednávateľa a udeľuje spoločnosti Google licenciu na použitie virtuálnych bodov v súlade so zmluvnými

podmienkami spoločnosti Google.

**VII.**

**Odovzdanie diela**

1. Zhotoviteľ sa zaväzuje vykonať a odovzdať dielo Objednávateľovi v termíne odovzdania diela podľa čl. III. bodu 1 tejto zmluvy.

2. Zhotoviteľ je oprávnený odovzdať dielo Objednávateľovi aj v skoršom termíne.

3. Zhotoviteľ odovzdá Objednávateľovi virtuálne prehliadky vo forme online dostupného internetového odkazu, čím bude dielo v celom rozsahu vykonané.

4. Objednávateľ sa zaväzuje dielo od Zhotoviteľa prevziať v súlade s podmienkami tejto zmluvy.

5. Termín, miesto a čas odovzdania diela oznámi Zhotoviteľ Objednávateľovi písomne, e-mailom alebo telefonicky spravidla aspoň 3 dni pred navrhovaným termínom odovzdania diela. Objednávateľ je povinný zúčastniť sa odovzdania diela v Zhotoviteľom navrhovanom termíne, ak sa Zmluvné strany osobitne nedohodnú inak.

6. Odovzdanie a prevzatie diela Zmluvné strany potvrdia podpisom preberacieho protokolu.

7. Odovzdaním diela a podpisom preberacieho protokolu sa dielo bude považovať za vykonané a jeho predmet za odovzdaný Objednávateľovi v súlade s touto zmluvou. Objednávateľ je povinný prevziať dielo od Zhotoviteľa aj po častiach.

8. Ak si Objednávateľ nesplní svoju povinnosť prevziať dielo v stanovenom termíne, najmä ak sa Objednávateľ nezúčastní odovzdania diela, alebo ak Objednávateľ odmietne dielo nevykazujúce podstatné vady a nedorobky prevziať alebo podpísať preberací protokol, považuje sa dielo za odovzdané Objednávateľovi v súlade s touto zmluvou dňom, kedy sa malo uskutočniť podľa výzvy Zhotoviteľa odovzdanie diela Objednávateľovi.

9. Objednávateľ je povinný dielo prevziať aj s vadami a nedorobkami, ktoré nebránia riadnemu užívaniu diela, tým nie je dotknutá povinnosť Zhotoviteľa tieto riadne odstrániť.

10. Dispozičné právo k dielu prechádza na Objednávateľa až úplným zaplatením dojednanej ceny diela podľa čl. IV. tejto zmluvy.

**VIII.**

**Zmluvné pokuty**

1. Zhotoviteľ zodpovedá za to, že predmet tejto zmluvy podľa čl. II. je zhotovený podľa tejto zmluvy.

2. V prípade, že pri protokolárnom odovzdávaní a preberaní diela objednávateľ zistí, že dielo nie je vyhotovené v zmysle podmienok zmluvy, toto dielo neprevezme, ale spíše so zhotoviteľom zápis, ktorý bude obsahovať zistené nedostatky, lehoty a spôsob ich odstránenia.

3. Zhotoviteľ nezodpovedá za prípadné chyby vo funkčnosti zverejnených virtuálnych prehliadok, prípadne výpadkov na strane spoločnosti Google.

4. V prípade omeškania zhotoviteľa s vykonaním objednaného diela, je objednávateľ oprávnený účtovať zhotoviteľovi zmluvnú pokutu vo výške 50,00 € za každý začatý deň omeškania.

5. V prípade omeškania objednávateľa so zaplatením ceny je zhotoviteľ oprávnený účtovať objednávateľovi úrok z omeškania vo výške 0,05% z fakturovanej ceny za každý začatý deň omeškania.

6. Ak zhotoviteľ neodstráni nedostatky diela v dohodnutom termíne  zaplatí objednávateľovi zmluvnú pokutu vo výške 200,00 eur za každý začatý deň omeškania až do odstránenia vady. Faktúru môže vystaviť objednávateľ za každých 5 začatých dní omeškania.

7. V prípade, ak zhotoviteľ pred ukončením zmluvného záväzku v plnom rozsahu podľa tejto zmluvy odstúpi od zmluvy z akýchkoľvek dôvodov na jeho strane, zaväzuje sa pre tento prípad zaplatiť objednávateľovi zmluvnú pokutu vo výške, ktorá sa rovná celkovej cene za dielo uvedenej v čl. 4 ods.1. Týmto ustanovením nie je dotknutý nárok objednávateľa voči zhotoviteľovi na náhradu takto spôsobenej škody.

8. Zmluvná pokuta je splatná najneskôr 30 (tridsiatym) dňom odo dňa kedy došlo ku vzniku nároku na uplatnenie jej nároku.

9. Úhradou zmluvnej pokuty sa príslušná Zmluvná strana nezbavuje povinnosti pokračovať v plnení tejto zmluvy, ani nahradiť škodu vo výške prevyšujúcej zmluvnú pokutu, ktorá porušením povinnosti vznikla.

**IX.**

**Zánik a odstúpenie od zmluvy**

1.Zmluvné strany sú oprávnené od zmluvy odstúpiť, ak jedna zo zmluvných strán opakovane porušuje ustanovenia tejto zmluvy

2.Táto zmluva môže skončiť:

- písomnou dohodou zmluvných strán,

- odstúpením od zmluvy.

3. Zhotoviteľ je oprávnený od tejto zmluvy odstúpiť okrem prípadov vyplývajúcich zo všeobecne záväzných právnych predpisov tiež v prípade, ak Objednávateľ neposkytne Zhotoviteľovi potrebnú súčinnosť pre riadne plnenie záväzkov Zhotoviteľa podľa tejto zmluvy alebo bude v omeškaní s plnením svojich zmluvných záväzkov.

4. Odstúpenie musí byť uskutočnené písomnou formou a je účinné okamihom jeho doručenia druhej Zmluvnej

strane.

**X.**

**Záverečné ustanovenia**

1. Táto zmluva nadobúda platnosť a účinnosť dňom jej podpisu oboma zmluvnými stranami.

2. Otázky neupravené touto zmluvou sa riadia právnym poriadkom Slovenskej republiky a príslušnými ustanoveniami Obchodného zákonníka a ďalšími právnymi predpismi.

3. Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.

4.Zmluvné strany berú na vedomie a rešpektujú povinnosti vyplývajúce zo skutočnosti, že predmet zmluvy je financovaný z fondov EÚ.

5. Táto zmluva je vyhotovená v dvoch (2) rovnopisoch majúcich platnosť originálu, z ktorých po jednom

(1) obdrží každá zo zmluvných strán.

6.. Zmluvné strany vyhlasujú, že si túto zmluvu riadne prečítali, jej obsahu porozumeli, zmluvu neuzavreli v tiesni, ani za nápadne nevýhodných podmienok a že táto zmluva vyjadruje ich skutočnú a slobodnú vôľu. Zmluvné strany obsah zmluvy na dôkaz svojho súhlasu potvrdzujú svojimi podpismi.

V Častej , dňa ..................... V ............................, dňa ........................

**Objednávateľ: Zhotoviteľ:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Podpis a pečiatka podpis a pečiatka

Príloha č.1

ŠPECIFIKÁCIA PREDMETU ZÁKAZKY

***Propagácia územia MAS prostredníctvom prezentácií vo virtuálnom priestore***

* nasnímanie dohodnutých objektov 360° objektívom v minimálnom rozlíšení 4000 x 20000px
* spracovanie a následná úprava digitálneho obsahu
* vytvorenie virtuálnych prehliadok
* aktualizácia vizitiek na Google Search, Google Maps
* umiestnenie virtuálnych prehliadok do vizitiek na Google maps a Google Search
* príprava podkladov pre zverejnenie virtuálnych prehliadok aj na vlastných webových stránkach
* nasnímanie a dodanie klasických 2D snímok všetkých objektov

|  |  |  |  |  |
| --- | --- | --- | --- | --- |
| **Bahóň** | súsošie padlých |  | **Častá** | kostol sv. Imricha |
|  | kostol sv. Františka z Asisi |  |  | hrad červený kameň |
|  | Kríže a sochy svätych |  |  | kalvária |
|  | Park |  |  | kaplnka najsvätejšieho spasiteľa (na cintoríne) |
|  |  |  |  |  |
| **Budmerice** | kaštiel zmapovany v roku 2017 |  | **Doľany** | Kostol sv. Kataríny |
|  | budmerický rybník |  |  | kostolik sv. Leonarda |
|  | lindava |  |  | veža |
|  | naučný chodník\_ v katastri obce |  |  | vinohrady |
|  |  |  |  |  |
| **Modrá** | malokarpatská vinná cestá |  | **Píla** | vodopád girda („HUČÁK“) |
|  | rozhľadňa veľká homola |  |  | kostol navštívenia panny Márie |
|  | lyžiarské stredisko Zochová chata |  |  | obecný úrad -okolie |
|  | \_\_\_\_\_ muzeum |  |  |  |
|  | múzeum Ľudovíta Štúra |  | **Viničné** | dom kultúry |
|  | veľmi veľa je toho |  |  | kostol sv. Jakuba |
|  |  |  |  | futbalové ihrisko |
| **Štefánová** | putnická kaplnka sv. Rozálie |  |  | viničianský kanal |
|  | kostol sv. Štefana |  |  |  |
|  | obecný úrad |  | **Jablonec** | naučný chodník |
|  |  |  |  | rozhľadňa |
| **Višťuk** | strelnica Višťťuk |  |  | kostol sv. Márie |
|  | strelnica hájiček |  |  | obecný úrad |
|  | futbalové ihrisko |  |  |  |
|  | kostol najsvätejšej trojice |  | **Dubová** | kukla |
|  |  |  |  | letisko |
| **Sv. Júr** | citerárne vlastivedné centrum |  |  | futbalové ihrisko |
|  | kostol sv. Juraja |  |  | cintorín |
|  | slovanské veľkomoravské hradisko |  |  | park v obci – historický preš |
|  | renesančný vinohradnický dom |  |  |  |
|  |  |  | **Chorvatský grob** | obecný úrad |
| **Šenkvice** | motocros |  |  | ZŠ Javorova alej so športovým areálom |
|  | strelnica |  |  | kostol sv. Jána pavla II. |
|  | námestie úprava |  |  | kostol Krista kráľa |
|  | šenkvický háj |  |  | ZŠ Školská so športovo-kultúrnym areálom |
|  |  |  |  |  |
| **Vinosady** | kostol sv. martina |  | **Slovenský Grob** | futbalové ihrisko |
|  | obecný futbalový klub |  |  | ihrisko okrúžna |
|  | obecný úrad |  |  | základná škola |
|  |  |  |  | obecný úrad |